Cabillonum
Cabillonum (Francogallice: Chalon-sur-Saône) est urbs Franciae 44 847 incolarum (anno 2011) in regione Burgundia. Quamvis maxima urbs praefecturae Araris Ligerisque, Cabillonum non est sedes administrativa. Post Divionem numero incolarum est secunda urbs Burgundiae regionis.

Situs et oeconomia 
Cabillonum ad ripam Araris, ubi et Canalis Centralis incipit, situm mercatus regionalis portusque frumentis et vinis navi imponendis est. Ibi enim vinum Cabillonense venundatur.

Historia 

Cabillonum circiter 300 a.C.n. conditum caput Haeduorum et ab saeculo quinto medio sedes episcopalis erat. Illo tempore locus sub dicionem Burgundicam venit, anno 534 Francorum. Rex Guntram I Cabillonum caput partis Burgundiae fecit, quo facto inter primores urbes Galliae numerabatur, ubi synodi magni momenti locum habebant. Anno 1237 Ducatui Burgundiae, anno 1477 Franciae dominio regali adiunctum est. Sedes episcopalis anno 1801 supressa est.

Photographia 
Cabillonum ut locus natalis photographiae (sive Heliographiae) notum est. In museo ad Quai des Messageries plus duobus vicies centena milia imaginum necnon multa instrumenta historiam photographiae demonstrantia servantur.

Incolae notabiles 
 Josephus Nicephorus Nièpce: Inter inventores photographiae numeratur
 Rachida Dati: Ministra iustitiae in regimine Francisci Fillon, iuventutem suam Cabilloni egit.

Notae 

 Index communium praefecturae Araris et Ligeris

Pinacotheca

Nexus externi 

 
 Chalon-sur-Saône pagina interretialis

Communia praefecturae Araris et Ligeris
Loci habitati praefecturae Araris et Ligeris
Sedes episcopales Franciae
Emporia vinaria Franciae
!